joelniklaus/EU_Wikipedias huggingface dataset:
Miroslav Šuta

MUDr. Miroslav Šuta (* 1969, Chomutov) je český lekár, ekologický publicista a enviromentálny odborník.

Od roku 1997 je členom Medzirezortnej komisie pre chemickú bezpečnosť. Ďalej je členom Společnosti pro trvale udržitelný život (STUŽ) a niekoľkých pracovných skupín European Environmental Bureau (EEB).  

Publikuje napríklad v časopisoch Odpady, Respekt, Literární noviny, Sedmá generace alebo EKO - ekologie a společnost. Spolupracuje tiež s Českou televíziou a s Českým rozhlasom.

Bibliografia (výber) 
 1996 - Účinky výfukových plynů z automobilů na lidské zdraví, Český a Slovenský dopravní klub, ISBN 80-901339-4-0 
 2004 - Proč Evropská unie a Česká republika potřebují novu chemickou politiku?, Demos 2004 
 2007 - Biotechnologie, životní prostředí a udržitelný rozvoj, Společnost pro trvale udržitelný život, ISBN 978-80-902635-1-2
 2008 - Účinky výfukových plynů z automobilů na lidské zdraví (2, prepracované vydanie, Děti Země, ISBN 80-86678-10-5 
 2008 - Chemické látky v životním prostředí a zdraví, Ekologický institut Veronica, Brno, ISBN 978-80-87308-00-4 
 2010 – Aby se ve městě dalo dýchat, Ekologický institut Veronica, Brno, ISBN 978-80-87308-02-8

Referencie

Externé odkazy 
 Blog, Miroslav Šuta 
 Miroslav Šuta – profil na webe Českého rozhlasu 
 Miroslav Šuta: Kdo potřebuje rajčata s prodlouženou trvanlivostí? 
 Společnost pro trvale udržitelný život 
 Zrušme chemický socializmus, Hospodárske noviny, 3.6.2004 

Narodenia v 1969
Českí publicisti
Českí environmentalisti
Blogeri
Osobnosti z Chomutova
Hric (priezvisko)

Hric je slovenské priezvisko. Najčastejšie je na východnom Slovensku, najviac v Spišskej Novej Vsi, Prešove, Sačurove (okres Vranov nad Topľou) a Michalovciach.

Známi nositelia 
Pozri v článku Hric.

Pozri aj 
 Hryc (priezvisko)
 Hrica (priezvisko)
 Hrico (priezvisko)

Slovenské priezviská
Priezviská na Slovensku
Priezviská v Česku
Otcovstvo (House)

Otcovstvo (anglicky: Paternity) je druhá epizóda z prvej série seriálu Dr. House.

Dej 

Dan hrá lakros. Pri zápase sa mu zahmlie pred očami a potom doňho narazí hráč, ale Dan sa už nezvidne. Cameronová vie, že by chlapca neprijal, a tak sfalšuje Houseov podpis. Chlapec sa sťažuje na nočné mory. Podľa Housea môže byť príčinou buď prežitá trauma, alebo pohlavné zneužívanie. Chlapca chce odmietnuť, ale všimne si, že má myoklonické šklbnutia aj keď nespí a nie je unavený. V jednej nočnej more sa chlapcovi zdá, že mu chce House odstrihnúť palec na nohe. Tím sa domnieva, že má Dan roztrúsenú sklerózu, ten však ale v noci zmizne a nájdu ho na streche nemocnice. On si však myslí, že je uprostred ihriska a skoro spadne. Našťastie ho Chase zachráni. To Houseovi nesedí na roztrúsenej skleróze a tak ho začnú liečiť na neurosyfilis podávaním penicilínu. Liečba však nezaberá. House sa domnieva, že Dan nie je synom svojich rodičov a tak urobí test DNA z kelímkov od kávy, z ktorých pili Danovi rodičia. Test ukáže, že nie sú jeho rodičia. Od Danovej adoptívnej matky sa dozvie, že Danova biologická matka nebola očkovaná a tak v prvých šiestich mesiacoch, kedy chráni dieťa imunitný systém matky nebol chránený a dostal ružienku. Vírus ružienky potom zmutoval.

Diagnózy 
 Zlé diagnózy: Vírusová meningitída, blokáda v mozgu, roztrusená skleróza, neurosyfilis
 Správna diagnóza: Subakútna sklerozujúca panencefalitída (SSPE)

Zdroje

Pozri aj 
 Ružienka

Iné projekty

Externé odkazy 
 DrHouse.cz - Otázka rodičovství 
 HouseMD.serial4u.cz - 1x02 Paternity

Epizódy 1. série seriálu Dr. House
Robert Müller

Robert Müller (* 25. jún 1980, Rosenheim, Nemecko – † 21. máj 2009, Rosenheim, Nemecko) bol nemecký hokejový brankár, ktorý bol hráčom klubu nemeckého tímu Kölner Haie. V roku 2001 ho v deviatom kole ako 275. hráča draftoval klub Washington Capitals.

Müllerovi v roku 2006 diagnostikovali nádor na mozgu. Keďže však pri úplnom odstránení nádoru by doktori riskovali trvalé poškodenie mozgu, tak sa rozhodli ho vybrať iba čiastočne. Zistilo sa však, že nádor je zhubný. Napriek tomu nechýbal v nominácii Nemecka na majstrovstvá sveta v ľadovom hokeji 2008 v Kanade.

V auguste 2008 lekári zistili, že nádor opäť rastie a tlačí na krvné cievy. Brankárovi museli opäť otvoriť lebku, no ani tentoraz sa im ho nepodarilo úplne odstrániť. Nádor narástol až do štvrtého stupňa nazývaného glioblastóm. Pacienti s takýmto ochorením žijú len rok, a len tri percentá ďalej žijú 5 rokov.

Dňa 16. novembra 2008 nastúpil na necelých osem minút zápasu nemeckej najvyššej ligy. V decembri 2008 mu lekári zakázali športovať, keďže jeho zdravotný stav sa zhoršil.

V marci 2009 ho uviedli do Siene slávy nemeckého hokeja. Zomrel 21. mája 2009 na zhubný nádor. Klub Kölner Haie, ktorého hráčom bol do smrti vyvesil na znak úcty vyvesil dres s číslom 80 pod strechu štadióna.

Referencie

Iné projekty 

Nemeckí hokejisti
Hráči Kölner Haie
Účastníci MS v hokeji 2008
Hokejisti draftovaní klubom Washington Capitals
Boh je mojou spásou

Boh je mojou spásou je album skupiny Tretí deň.

Zoznam skladieb 
 „Privítajme Pána“
 „Viem, že môj Pán“
 „Spasenie môj Pán mi dal“
 „Všetky národy“
 „Ty si Pánom mojich dní“
 „Dobroreč Pánovi“
 „Ostanem stáť“
 „Ty napĺňaš chválou naše ústa“
 „Si večný Boh“
 „Viem, že si blízko“
 „Boh je mojou spásou“
 „Ježiš je víťaz z Júdy“
 „Stále túžim ísť a hlásať“
 Inštrumentálny bonus

Ďalšie informácie 
Album vydal Art Lumen.

Externé odkazy 
 www.dkd.cz
 Recenzia - www.dimenzie.sk/2000_03/12recenzie.htm

Hudobné albumy z 1999
Albumy skupiny Tretí deň
Hudobné albumy kresťanskej hudby
Niekto ti chýba

Niekto ti chýba je album skupiny Tretí deň.

Zoznam skladieb 
 „Tu sme“
 „Nehanbím sa nehanbím“
 „Niekto ti chýba“
 „Máš iba jediný život“
 „Kam sa všetci ponáhľame“
 „Nič nie je nemožné“
 „Ešte nie som v cieli“
 „Neobstojí žiadna zbraň“
 „Aj keby nekvitol fík“
 „Boh zostúpi k nám“
 „Nikto ma nemôže odlúčiť od Tvojej lásky“

Externé odkazy 
 Niekto ti chýba na SuperMusic.sk

Hudobné albumy z 2002
Albumy skupiny Tretí deň
Hudobné albumy kresťanskej hudby
Michal Orolin

Michal Orolin (* 1. október 1943), je popredný slovenský horolezec a tréner. Pôvodným povolaním letecký mechanik.

Lezecké výkony 

Má za sebou stovky výstupov v Tatrách. V Alpách prešiel napr. Walkerov pilier na Grandes Jorasses a Fréneyský na Mont Blanc. Liezol v Romsdale (Nórsko) zimný prvovýstup východnou stenou Trollryggenu () v roku 1974, na Kaukaze Ušbu () a Pik Ščurovského () v roku 1979. Bol účastníkom expedícii Karakorum Haramosh II (Mani II – ) v roku 1970. V Patagónii podnikol výstup na Cerro Fitz Roy, na Aljaške na Mt. McKinley. Zúčastnil sa druhej výpravy na Nanga Parbat v roku 1971, spolu s Fialom sa stali prvými Slovákmi (a občanmi ČSSR) na osemtisícovke. Bol na oboch výpravách na Makalu (v rokoch 1973 a 1976, ) na druhej  vyšiel do výšky , ale vrchol nedosiahol pre zdravotné ťažkosti (trombóza). Tie sa mu obnovili aj pri výprave na Mt. Everest v roku 1984 a ukončili jeho účinkovanie v Himalájach.
Je zaslúžilý majster športu, dostal Zlatý odznak IAMESu a Čestný odznak Horskej služby.

Referencie 
 I. Dieška a kol.: Horolezectvo - Encyklopédia, Šport 1989.
 A. Marec: Zóna odvahy, 1989.

Publikácie 
 M. Orolin: Strmé cesty k Himalájam, Šport 1980.

Externé odkazy 
 Slováci na 8-tisícovkách
 História výškového horolezectva
 Záchrana M. Orolina v ľadopáde Khumbu

Slovenskí horolezci
Osobnosti z Kravian (okres Poprad)
Doug Mitchell Thunderbird Sports Centre

Doug Mitchell Thunderbird Sports Centre (tiež známa ako UBC Thunderbird Arena, v minulosti UBC Winter Sports Centre) je univerzitná športová hala v kanadskom meste Vancouver, nachádzajúca sa na University Endowment Lands v priestoroch kampusu University of British Columbia. Počas zimných olympijských hier v roku 2010 sa tu odohrával hokejový turnaja mužov a žien.

Doug Mitchell Thunderbird Sports Centre sa skladá z troch ľadových plôch. UBC Thunderbird Arena je stredne veľká hokejová aréna s kapacitou 7 500 miest, ktorú je možné zvýšiť až na 8 000 počas koncertov, Father Bauer Arena s kapacitou 980 a Arena C 200 miest.

Externé odkazy 
 Stránka arény 

Hokejové štadióny v Kanade
Športoviská na Zimných olympijských hrách 2010
Šport vo Vancouveri
Stavby vo Vancouveri
Tomáš Baťa ml.

Tomáš Baťa mladší, celým menom Tomáš Jan Baťa, (* 17. september 1914, Praha – † 1. september 2008, Toronto, Kanada) bol česko-kanadský podnikateľ, syn Tomáša Baťu, zakladateľa firmy Baťa.

Životopis 
V Zlíne sa vyučil za obuvníka. Potom začal študovať na obchodnej akadémii v Uherskom Hradišti. V roku 1939 odišiel do USA, neskôr do Kanady. Od roku 1948 do 80.rokov riadil z kanadského Toronta firmu Bata Shoe Organization s viac než stovkou závodov v desiatkach krajín celého sveta. Nie je isté či oprávnene. O majetok rodiny Baťovcov sa viedli súdne spory. J. A. Baťa bol označený za kolaboranta s nacistami a bol mu zabavený majetok. Ten potom dostal práve Tomáš Baťa mladší, ktorý už bol za prvej republiky z podniku riadne vyplatený.

Mal syna a tri dcéry.

Ocenenia 
Bol držiteľom najvyššieho kanadského vyznamenania Order of Canada najvyššieho stupňa (CC).
V roku 1991 sa stal nositeľom Řádu T. G. Masaryka II. triedy.

Pozri aj 
 Tomáš Baťa (1876)
 Baťa

Referencie

Literatúra

Externé odkazy 
 Jan A. Novák: Zemřel symbol českého byznysu 
 Luboš Palata, Lidové noviny: Tomáš Baťa ml. Dôstojný dedič otca
 Lesy a statky Tomáše Bati

Zdroj 

Českí podnikatelia
Osobnosti z Prahy
Laureáti Radu Bieleho dvojkríža II. triedy
Mystery Readers International

Mystery Readers International  je najväčšia organizácia združujúca fanúšikov/čitateľov detektívneho žánru na svete. Založila ju Janet A. Rudolphová v roku 1987 v Berkeley v Kalifornii.

Organizácia vydáva štvrťročne vlastný časopis Mystery Readers Journal. 

Z nominovaných kníh, ktoré vyšli v predchádajúcom roku, volia členovia každoročne víťaza ceny Macavity Awards v nasledujúcich kategóriách:

Best Mystery Novel (Najlepší detektívny román) 
Best First Mystery Novel (Najlepšia prvotina) 
Best Short Story (Najlepší krátky príbeh) 
Best Nonfiction (Najlepšia kniha z literatúry faktu) 
Sue Feder Historical Mystery Award (Cena Sue Feder za historickú detektívku)

Cena, ktorá je nazvaná po gangsterskej mačke Macavity zo zbierky básní T. S. Eliota Old Possum's Book of Practical Cats, sa udeľuje na jeseň, počas najväčšieho krimifestivalu Bouchercon v USA.

Externé odkazy 
Mystery Readers International, oficiálna stránka

Fikcia
Spolky
J. J. Abrams

Jeffrey Jacob „J. J.“ Abrams (* 27. jún 1966, New York, New York, USA) je americký filmový a televízny producent, scenárista, herec, skladateľ, režisér a zakladateľ spoločnosti Bad Robot Productions, ktorý vyhral ceny Emmy a Zlatý glóbus.

Osobný život 
Abrams sa narodil v New Yorku televíznemu producentovi Geraldovi W. Abramsovi a jeho žene Carol, a vyrástol v Los Angeles. Vyštudoval vysokú školu Sarah Lawrence College v New Yorku.

Filmografia

Film

Televízia

Externé odkazy 
 
 Abrams na fanstránke o seriáli Alias

Filmoví režiséri USA
Filmoví scenáristi USA
Filmoví producenti USA
Filmoví režiséri židovského pôvodu
Televízni režiséri USA
Televízni producenti USA
Televízni scenáristi USA
Držitelia ceny Zlatý glóbus
Držitelia ceny Emmy
Osobnosti USA židovského pôvodu
Osobnosti z New Yorku
Martin Hollý

Martin Hollý môže byť:

 slovenský herec a divadelný režisér (1904 – 1965), pozri Martin Hollý st. 
 slovenský filmový režisér a scenárista (1931 – 2004), syn predošlého, pozri Martin Hollý ml.
 slovenský hokejista (* 1986), pozri Martin Hollý (hokejista)
 slovenský psychiater pôsobiaci v Česku, pozri Martin Hollý (psychiater)

Rozlišovacie stránky – Osobnosti
Elektráreň Piešťany

Elektráreň Piešťany (pôvodne Elektrárňa Piešťany) je bývalá obecná dieselová elektráreň na Staničnej ulici č. 51 v Piešťanoch. Budovu postavenú podľa anonymného projektu, odovzdali do užívania v roku 1906. Skladá sa z dvoch časti: výrobnej haly a neskôr pristavanej transformátorovne. Prevládajúci sloh je historizmus. Jej charakteristickým exteriérovým znakom je tehlové, režné murivo, skladobné možnosti lícovej tehly sú zúročené v plastickej výzdobe fasád, kde predovšetkým rímsové partie ponúkajú pestrú vzorkovnicu skladieb v podobe zuborezov, rozmanitých výstupkov či iných ozdôb. Pozoruhodným vnútorným priestorom bola vaľká hala s galériou, vybavená dômyselným strojovým a prístrojovým inventárom. Keď prestala plniť pôvodné poslanie, bola vyhlásená za technickú pamiatku. V Ústrednom zozname pamiatok je vedená pod súpisným číslom 2334. Priestor budovy elektrárne a priľahlého pozemku s rozlohou 4 412 m² sú majetkom ZSE, ktoré ho v budúcnosti plánujú využiť pre kultúrno-vzdelávacie účely.

V roku 1946 po zoštátnení elektrárne bolo jej vybavenie rozpredané a elektráreň ponechaná svojmu osudu. Po viac ako polstoročí zabudnutia sa v roku 2008 rozhodol vlastník budovy Západoslovenská energetika vypísať architektonickú súťaž pre študentov Slovenskej technickej univerzity, aby navrhli najlepšiu koncepciu opravy budovy pre jej nový účel. Budova bude slúžiť ako polyfunkčný priestor na semináre, výstavy, koncerty. Predovšetkým má byť prvým múzeom na Slovensku, kde budú môcť návštevníci všetko chytiť do rúk a vyskúšať.

V elektrárni bude otvorené múzeum elektrikárstva, ktoré podľa riaditeľky Kataríny Hallovej „priblíži bežnú prácu zamestnancov elektrárne, ktorá fungovala od roku 1906 až do konca 90. rokov minulého storočia“.

Galéria

Referencie

Literatúra 
Bolerázsky, Andrej. Obecná elektráreň v Piešťanoch – príspevok k 100. výročiu vzniku piešťanskej elektrárne 1906 – 2006. In: Balneologický spravodajca – vlastivedný zborník Balneologického múzea 2003 – 2007. Red. M. Pekárová – A. Bolerázsky – V. Krupa. Piešťany : TTSK, BM, PMS, 2008, s. 103 – 116. ISBN 978-80-89155-10-1

Piešťany
Piešťany
Stavby v Piešťanoch
Technické pamiatky na Slovensku
Piešťany
Peter Gál-Andrezly

Peter Gál-Andrezly (* 3. máj 1990, Košice) je profesionálny slovenský futbalista hrajúci za rumunský klub Sepsi OSK Sfântu Gheorghe. Hráva na pozícii krídelníka alebo ofenzívneho záložníka.

Narodil sa v Košiciach, kde aj začal svoju futbalovú kariéru. V mládežníckych kategóriách hrával aj za anglický Middlesbrough, kde sa ale výrazne nepresadil. Po angažmá v Košiciach zamieril do českého Znojma. V roku 2014 odišiel do Podbrezovej. Po sezóne ho kúpil Ružomberok. V Ružomberku strávil Gál-Andrezly tri roky kariéry. V júli 2019 prestúpil do rumunského Sepsi OSK Sfântu Gheorghe.

Externé odkazy 

 Profil hráča na oficiálnej stránke klubu Sepsi

 Profil hráča na stránke Futbalnet
 Profil hráča na stránke Transfermarkt
 Profil hráča na stránke Soccerway

Zdroj 

Slovenskí futbalisti
Futbaloví stredopoliari
Hráči MFK Košice
Hráči FO ŽP Šport Podbrezová
Hráči MFK Ružomberok
Osobnosti z Košíc
Ivan Hoffman

Ivan Hoffman (* 27. november 1952, Martin, Česko-Slovensko) je spevák, fotograf a novinár.

Pôvodným povolaním fotograf v reštaurátorských ateliéroch. Od polovice sedemdesiatych rokov činný aj ako folkový pesničkár. Po rozdelení Česko-Slovenska sa presťahoval do Česka, kde v súčasnosti žije a pôsobí ako novinár.

Hudba 
V roku 1979 spoluzakladal združenie pesničkárov Slnovrat, v ktorom pôsobil až do roku 1987. V sedemdesiatych rokoch hral tzv. ''mestský folk'', od prvej polovice osemdesiatych rokov  sa jeho pesničkárska tvorba začala orientovať skôr na duchovné témy a stal sa jedným z čelných predstaviteľov slovenského gospelu (v osemdesiatych rokov bol tento subžáner známy skôr pod označením kresťanský folk).

Napriek tomu, že v druhej polovici osemdesiatych rokov na Slovensku už verejne nemohol koncertovať, jeho vystúpenie na Bratislavskej lýre 10. júna 1989 spôsobilo komunistickému režimu veľké problémy. Ivana Hoffmana na pódium v rámci svojho vystúpenia pozvala americká speváčka Joan Baezová, keď krátko predtým verejne pozdravila Václava Havla a priateľov z Charty 77. Ivan Hoffman začal hrať pieseň „Nech mi nehovoria“, tú však už nedohral, pretože organizátori v sále mu vypli mikrofón.

Keď o niekoľko mesiacov neskôr začala tzv. Nežná revolúcia, Hoffmanova pieseň „Sľúbili sme si lásku“ sa stala na Slovensku jej neoficiálnou hymnou.

V roku 1989 vydalo vydavateľstvo Opus singel s piesňami Sľúbili sme si lásku/Nech mi nehovoria, v roku 1990 Hoffmanovi vyšla u českého vydavateľstva Punc LP Verím, že sa to dá... Od prvej polovice  deväťdesiatych rokov Ivan Hoffman vystupoval čoraz zriedkavejšie, v súčasnosti sa už hudbe nevenuje vôbec.

Publicistika 
V druhej polovici osemdesiatych rokov aktívne pôsobil v slovenskom disente, bol redaktorom samizdatového časopisu Fragment K. V rokoch 1990-1992 spolupracoval s Rádiom Slobodná Európa ako reportér.
V rokoch 1992–1994 pracoval v Rádio Alfa, najprv ako generálny riaditeľ, neskôr ako moderátor diskusných programov. 
 
V rokoch 1994 až 2007 bol externým spolupracovníkom Českého rozhlasu. Je nositeľom Ceny Ferdinanda Peroutky. Pravidelne publikuje v českom denníku Deník a v týždenníku Literární noviny.

Diskografia 
 Sľúbili sme si lásku / Nech mi nehovoria  (Opus 1989)
 Verím, že sa to dá... (Punc 1990)

Bibliografia (výber) 
 1990 - Sľúbili sme si lásku...., Tatran 
 1995 - Združenie pesničkárov Slnovrat: Texty 1979 – 1987, Meritum,  ISBN 80-88791-10-3
 2001 - Pomalý potlesk, G plus G, ISBN 80-86103-48-X
 2008 - Demontáž řetězu, XYZ, ISBN 978-80-7388-065-1

Externé odkazy 
 Ivan Hoffman na webe Českého rozhlasu 
 Reflex: Ivan HOffman znovu v éteru 
 Ivan Hoffman pravidelné stĺpky v Literárních novinách 

Slovenskí folkoví speváci
Slovenskí novinári
Slovenskí publicisti
Slovenskí fotografi
Českí novinári
Českí publicisti
České osobnosti slovenského pôvodu
Osobnosti z Martina
Osobnosti Nežnej revolúcie
Ján Novák (1984)

''Nemýliť si s menom Ján Novák (1985).

Ján Novák (* 28. marec 1984, Prešov) je slovenský futbalista, ktorý v súčasnosti je hráčom klubu TJ Sokol Ľubotice a mládežníckym trénerom v klube 1.FC Tatran Prešov. Mládežnícky reprezentant pôsobil v mládežníckych družstvách 1. FC Tatran Prešov, neskôr sa prepracoval do A mužstva Tatrana, počas svojho dlhého pôsobenia v Tatrane bol aj na dvoch polročných hosťovaniach v Bardejove a Starej Ľubovni. V roku 2009 prestúpil do českého klubu MFK OKD Karviná o rok neskôr pôsobil v ďalšom moravskom klube FC Vítkovice.

Externé odkazy 
 Ján Novák na stránkach 1fctatran.sk

Osobnosti z Prešova
Slovenskí futbalisti
Hráči MFK Goral Stará Ľubovňa
Hráči 1. FC Tatran Prešov
Hráči ŠK Jas Bardejov
Hráči MFK Karviná
Hráči MFK Vranov Nad Topľou
Robbie Keane

Robbie Keane (* 8. júl 1980, Dublin) je írský profesionálny futbalový útočník. 

Profesionálnu kariéru začal v roku 1997 v klube Wolverhampton Wanderers. Po roku prestúpil do klubu Coventry City, kde nastrieľal v 31 zápasoch 12 gólov. Po tejto sezóne ho angažoval klub Inter Miláno, ale tu nedostával veľa príležitostí  a odišiel na hosťovanie do Leedsu United. 

V Leeds United zostal do roku 2002, kedy prestúpil do anglického prvoligového klubu Tottenham Hotspur. V Tottenhame odohral štyri roky a strelil 80 gólov. Pred sezónou 2008/09 prestúpil do Liverpoolu za 20,3 milióna libier. Ale už 2. februára 2009 sa vrátil do klubu Tottenham Hotspur za 12 miliónov libier. Po svojom príchode sa stal kapitánom tímu.

Referencie

Iné projekty 

Írski futbalisti
Hráči Tottenham Hotspur FC
Hráči Wolverhampton Wanderers FC
Hráči Liverpool FC
Hráči Leeds United
Hráči Coventry City F.C.
Hráči FC Internazionale Miláno
Hráči Majstrovstiev sveta vo futbale 2002
Hráči Majstrovstiev Európy vo futbale 2012
Occamova britva (House)

Occamova britva (anglicky: Occam's Razor) je tretia epizóda z prvej série seriálu Dr. House.

Dej 

Študent Brandon skolabuje pri sexe so snúbenicou. Prehliadka odhalí kašeľ, zvracanie, nízky krvný tlak, horúčku a bolesti v bruchu. Cameronová vraví, že žiadna choroba nespôsobuje všetky symptómy. v ambulancii má House prejav, po ktorom k nemu nikto nechce ísť. Pacientke, ktorá k nemu nakoniec ide zistí, že ju chcú vyhodiť z práce a tak si vyberá zo zdravotného poistenia čo môže. Chase má s Cameronovou rozhovor o sexe, po ktorom je Chase veľmi roztržitý. Po nasadení antibiotík mu začínajú zlyhávať obličky. House po diferenciálnej diagnóze domnieva, že za Brandonov stav môžu dve choroby naraz. Occamova britva znamená že najjednoduchšie vysvetlenie je vždy najlepšie. House začne bez testov liečiť zápal dutín a hypotyreózu. Houseov tím však začne Brandona testovať na vírusy, pretože Foreman Houseovej teórii neverí. Po liečbe sa začína uzdravovať, ale kašeľ stále pretrváva. Z testu Foreman zistí, že Brandonovi kolabuje imunitný systém. Je umiestený do sterilnej miestnosti. House sa domnieva, že na Brandonov predpis na prášky proti kašľu, mu lekárnik omylom dal kolchicín (tj. liek proti dne). To by všetko vysvetľovalo. Chase sa tak vydá s Brandonovou matkou a snúbenicou do lekárne, aby si overili, či bral správne lieky. To sa aj potvrdí. Pri jednom vyšetrení nastane zástava srdca, ale lekári ho zachránia. Brandonovi začnú trpnúť prsty, z čoho House vydedukuje, že bral drogy. Brandon sa následne prizná, že bral extázu. Tá bola pravdepodobne zriedená kolchicínom. Po podaní protilátok sa jeho zdravotný stav zlepší.

Diagnózy 
 Zlé diagnózy: sepsa, zápal dutín, akútny zápal obličiek
 Správna diagnóza: Otrava kolchicínom

Zdroje

Pozri aj 
 Occamova britva

Iné projekty

Externé odkazy 
 DrHouse.cz - Occamova břitva 
 HouseMD.serial4u.cz - 1x03 Occam's Razor

Epizódy 1. série seriálu Dr. House
Materstvo (House)

Materstvo (anglicky: Maternity) je štvrtá epizóda z prvej série seriálu Dr. House.

Dej 

Epizóda začína tým, že sa matka hrá s práve narodenou dcérkou, ktorá ale začne zvracať. Zavolajú pôrodníka, aby sa na ňu pozrel. Ten jej zistí teplotu a po chvíli má aj záchvat. House sa to dozvie, keď pozerá v miestnosti pre pôrodníkov televíziu. Začne skúmať aj ostatných novorodencov a nájde podobné prípady. Z toho vydedukuje, že sa v nemocnici nachádza infekcia. Cuddyová to však odmieta. Deťom začínajú zlyhávať obličky. Celkovo je šesť chorých, ale tím sa nemôže zhodnúť na liečbe. House sa preto rozhodne liečiť každé dieťa iným spôsobom. Hodí si mincu a rozhodne čo komu nasadiť. Cuddyová necháva prehľadať celú nemocnicu, ale nič sa nenájde. Medzitým jednému dieťaťu zlyháva srdce. House vďaka tomu vie, ktorá liečba bola nesprávna a ostatné deti už lieči správnym liekom. Urobí
pitvu mŕtveho dieťaťa a zistí, že dieťa malo vírusom poškodené srdce. Podľa protilátok v tele matky zistí, že ide o ECHO vírus 11. Liečba zaberá a ostatné deti sa uzdravujú. Stále sa však nevie, kto deti nakazil. Ku koncu epizódy však House zistí, že pôvodcom nákazy bola stará zamestnankyňa nemocnice, ktorá deťom roznášala plyšových medvedíkov.

Diagnózy 
 Zlé diagnózy: MRSA, pseudomona
 Správna diagnóza: ECHO vírus 11

Zdroje

Pozri aj 
 Vírus

Iné projekty

Externé odkazy 
 DrHouse.cz – Mateřství 
 HouseMD.serial4u.cz – 1x04 Maternity

Epizódy 1. série seriálu Dr. House
Majstrovstvá sveta v ľadovom hokeji 2013

Majstrovstvá sveta v ľadovom hokeji 2013 boli najvyššou hokejovou súťažou Medzinárodnej hokejovej federácie, ktoré sa konali v dňoch 3. až 19. mája 2013 vo Švédsku a Fínsku. Pôvodne sa mal turnaj hrať len vo Švédsku, no napokon sa obe krajiny dohodli na spolupráci, ktorú v máji 2009 odsúhlasila aj IIHF. Spolupráca spočívala v tom, že oba tieto štáty usporiadali spoločne turnaj v rokoch 2012 a 2013. Malo to priniesť zvýšený divácky záujem. Finále majstrovstiev 2013 sa hralo v Štokholme.

Švédsko si zabezpečilo majstrovstvá na kongrese vo Vancouvri 21. septembra 2007. Naposledy organizovalo samostatne Majstrovstvá sveta v roku 2002, na ktorom vyhralo , ktoré vo finále zdolalo Rusko .

Proces hlasovania

Štadióny

Rozhodcovia 

IIHF vybrala 16 hlavných a 16 čiarových rozhodcov, ktorí dohliadali na Majstrovstvá sveta v ľadovom hokeji 2013. Medzi nimi boli aj dvaja Slováci.

Zloženie základných skupín

Štokholmská skupina

Zápasy

Helsinská skupina

Zápasy

Play-off

Štvrťfinále

Semifinále

Zápas o 3. miesto

Finále

Konečné poradie

Referencie

Vysvetlivky k tabuľkám a zápasom 
 Z - počet odohratých zápasov
 V - počet víťazstiev
 P - počet prehier
 R - počet remíz
 GS - počet skórovaných gólov
 GI - počet inkasovaných gólov
 B - počet bodov
 GP - gól v presilovke
 GO - gól v oslabení
 PB - gól do prázdnej bránky

Externé odkazy 
 Oficiálna stránka IIHF 

Majstrovstvá sveta v ľadovom hokeji
 
Ľadový hokej v 2013
Ľadový hokej vo Švédsku
Ľadový hokej vo Fínsku
Športové podujatia vo Švédsku
Športové podujatia vo Fínsku
Šport v Štokholme
Šport v Helsinkách
2013 vo Švédsku
2013 vo Fínsku
Pavel Tigrid

Pavel Tigrid, vlastným menom Pavel Schönfeld, (* 27. október 1917, Praha – † 31. august 2003, Héricy, Francúzsko) bol český spisovateľ, publicista a politik.

Počas druhej svetovej vojny pôsobil v Londýne ako novinár exilového rozhlasového vysielania. Po februári 1948 opäť emigroval a podieľal sa na vzniku rozhlasovej stanice Slobodná Európa. V exile bol tiež vydavateľom štvrťročníka  Svědectví. Prvé číslo vyšlo v roku 1956 v náklade tisíc kusov v New Yorku. Po piatich rokoch presídlil do Paríža, kde až do roku 1990 pripravoval túto revue pre politiku a kultúru. 

Po novembri 1989 pôsobil ako spolupracovník prezidenta Václava Havla na ktorého pozvanie sa vrátil do Československa 28. decembra 1989 a od roku 1992 ako minister kultúry v prvej vláde Václava Klausa za KDU-ČSL.

Roku 1995 mu bol prepožičaný Řád T. G. Masaryka I. triedy.

Referencie

Iné projekty

Externé odkazy 
 Stručný článek na www.holocaust.cz
 Nekrolog na iDNES.cz
 Vzpomínka na ČT 24
 Vzpomínka na Neviditelném psu

Zdroj 

Ministri kultúry Českej republiky
Českí novinári
Nositelia Radu čestnej légie
Osobnosti Nežnej revolúcie
Obete samovrážd
Mníška (House)

Mníška (anglicky: Damned If You Do) je piata epizóda z prvej série seriálu Dr. House.

Dej 

Sestra Augustína príde na kliniku s opuchnutými rukami. House sa domnieva, že všetko spôsobila alergická reakcia na čistiaci prostriedok a tak jej dá antihystaminiká. Po chvíli sa jej ale prudko priťaží a tak jej House musí dať adrenalín, ktorý ale spôsobí zástavu srdca. Chase prejavuje svoj veľmi negatívny vzťah k náboženstvu. Na vyšetrení CT má Augustina vidinu, v ktorej zbadá Ježiša. Zistí sa, že má vážne poškodený imunitný systém. House ju nechá zavrieť do kyslíkovej komory, čo by malo problémy vyriešiť. Tento spôsob liečby sa však nepáči Foremanovi, ktorý to povie Cuddyovej. Tá Houseovi následne prípad odoberie. S tým sa však House nezmieri a vydá sa do kláštora zisťovať presnejšiu anamnézu. Dozvie sa, že Augustína nežila celý život v kláštore. Prišla tam v šiestich rokoch a odišla v dvanástich. Potom žila na ulici, brala drogy, v pätnástich otehotnela a podstúpila potrat. Sestra v kláštore Houseovi uvarí bylinkový čaj. House sa domnieva, že naňho má alergickú reakciu a následne sa dozvie, že v čaji sú látky, ktoré v kombinácii s adrenalínom spôsobili zástavu srdca, tj. že on za to nemôže. Augustíne, ktorá je v sterilnej miestnosti, pomáha Chase, ktorý sa prizná, že sám chodil do katolíckeho seminára. Po chvíli dostáva Augustína v sterilnej miestnosti alergickú reakciu. Je vyšetrená na rezonancii, kde sa zistí, že v sebe má DANU (antikoncepciu nepoužívanú od 80. rokov 20. storočia v tvare medeného kríža). Dochádza im tak, že má alergiu na meď.

Diagnózy 
 Zlé diagnózy: alergia na čistiaci prostriedok, herpetická encefalitída, zmiešané ochorenie spojiva, alergia na bylinku v čaji
 Správna diagnóza: alergia na meď

Zdroje

Pozri aj 
 Alergia
 Meď
 Čaj
 Mníška
 Katolicizmus

Iné projekty

Externé odkazy 
 DrHouse.cz - Jeptiška 
 HouseMD.serial4u.cz - 1x05 Damned If You Do

Epizódy 1. série seriálu Dr. House
Zoltán Demján

Zoltán Demján (* 20. apríl 1955, Bratislava) je jeden z najúspešnejších slovenských výškových horolezcov, cvičiteľ, zaslúžilý majster športu. Neskôr vrcholový manažér v spoločnosti Holcim (personálny riaditeľ, generálny riaditeľ a predseda predstavenstva, predseda dozornej rady), dnes kouč a prednášateľ. Venuje sa krajinárskej fotografii https://demjan.sk/

Lezecké výkony 
Po Tatrách bol aktívny aj v iných horách - v Alpách prvovýstup na Cima Ovest 1977, zimný prvovýstup na Mt. Maudit 1982, sólo na Mt. Blanc cez Brenvu 1983. Na Pamíre prvovýstup na štít Korženevskej 1982. V Himalájach vystúpil na tri osemtisícovky. V r. 1984 na Lhoce Šar (8383 m, vedľajší samostatný vrchol Lhoce), Mt. Everest (8848 m) s J. Psotkom (zahynul na zostupe) a šerpom Ang Ritom. Napokon v r. 1988 prvovýstup Dhaulágirí (8167 m) s dvomi Kazachmi, ocenený ako svetový výstup roka UIAA. Potom ešte vystúpil v r. 1989 alpským štýlom na Chan-Tengri (6995 m) v Ťanšane a 1990 na Cerro Fitz Roy v Patagónskych Andách . V 90. rokoch vystúpil na najvyššie vrcholy niektorých kontinentov - Denali (predtým Mount McKinley) dvakrát, Kilimandžáro, Aconcagua. 

Roky bol topmanažérom cementárne v Rohožníku, nedávno sa plne preorientoval na organizovanie trekov do Nepálu. Dlho pôsobil ako zástupca Slovenska v Medzinárodnej horolezeckej únii UIAA.

Referencie 
 I. Dieška a kol.: Horolezectvo: encyklopédia, Šport 1989.
 F. Kele a kol., Everest, Šport 1986.

Externé odkazy 
 Slováci na 8-tisícovkách
 História výškového horolezectva
 Prehľad výstupov Z. Demjána
 Rozhovor so Zoltánom Demjánom
 Stránka s fotografiami Z. Demjána: https://demjan.sk/

Slovenskí horolezci
Slovenskí manažéri
Osobnosti z Bratislavy
Mislav Karoglan

Mislav Karoglan (* 14. apríl 1982, Imotski, Chorvátsko) je futbalista s dvojitým občianstvom – chorvátskym a občianstvom Bosny a Hercegoviny. V súčasnosti je hráčom bosnianskeho klubu NK Široki Brijeg, kde je na hosťovaní z NK Rijeka.

Referencie 
 Mislav Karoglan na stránkach weltfussball.de

Externé odkazy 
 Mislav Karoglan na stránakch mskzilina.sk

Narodenia v 1982
Chorvátski futbalisti
Bosnianski futbalisti
Hráči NK Kamen Ingrad
Hráči Hapoel Nazaret Illit FC
Hráči NK Široki Brijeg
Hráči MŠK Žilina
Hráči NK Rijeka
Bedřich Moldan

Bedřich Moldan, (* 15. augusta 1935, Praha) je český geochemik, ekológ, publicista a politik. 

V rokoch 1990 až 1991 bol českým ministrom životného prostredia za Občanské fórum. Je spoluzakladateľom ODS, za ktorú bol v roku 2004 zvolený členom českého Senátu.

Je zakladateľom a riaditeľom Centra pre otázky životného prostredia Karlovej univerzity.

Bibliografia (výber) 
 1974 - Geologie a životní prostředí, Praha, Academia
 1992 - Ekologie, demokracie, trh, Praha, Informatorium,  ISBN 80-85368-19-6
 1997 - Příroda a civilizace – životní prostředí a rozvoj lidské civilizace, Praha, SPN, ISBN 80-04-26434-4
 2001 - (Ne)udržitelný rozvoj - ekologie hrozba i naděje, Praha, Karolinum
 2009 - Podmaněná planeta, Praha, Karolinum, ISBN 978-80-246-1580-6

Referencie

Iné projekty

Externé odkazy 
 Centrum pro otázky životního prostředí Univerzity Karlovy 
 Bedřicha Moldana oficiálna stránka 
 Bedřich Moldan, BBC, 29. augusta 2001 

Českí ministri
Politici ODS
Senátori Parlamentu Českej republiky
Absolventi Matematicko-fyzikálnej fakulty Karlovej univerzity
Českí univerzitní profesori
Ochrancovia prírody
Vladimír Plulík

Vladimír Plulík (* 3. marec 1963, Piešťany - † 26. jún 2008, Broad Peak) bol popredný slovenský horolezec, vytrvalostný a horský športovec.

Lezenie 
Prvovýstupy, voľné prelezy, reťazovky v Tatrách. Sám si vysoko cenil zimný sólo prechod hrebeňa Tatier 1997, v lete 1999 ho spravil nonstop sólo za 27 hodín. Zúčastnil sa piatich expedícií na osemtisícovky, vystúpil na dve. V roku 1997 dosiahol výšku 7900 m pod vrcholom Kančendžongy, v roku 2002 výšku 6300 m na Šiša Pangme a v roku 2005 sa po smrti člena družstva skončila aj výprava na Čho Oju (8201). Bol najúspešnejším účastníkom kontroverznej spolitizovanej výpravy v r. 1998 na Mt. Everest (8848 m), keď naň vystúpil bez kyslíka a dostal za to ocenenie Výstup roka v prísl. kategórii.  V roku 2008 sa vybral s Kopoldom do Karakoramu. Vystúpil na vrchol Gašerbrumu I alpským štýlom, na G II sa otočil 300 m pod vrcholom. Potom sa na Broad Peaku s Kopoldom za nejasných okolností rozdelili a V. Plulík na zostupe zahynul. Vyvolalo to veľké kontroverzie, rodina požiadala I. Kollera o pomoc pri prešetrení okolností.

Memoriál Vlada Plulíka 
Na Vladovu počesť a pripomenutie si jeho pamiatky sa každoročne organizujú bežecké preteky do vrchu Memoriál Vlada Plulíka. Memoriál sa beží z južnej strany Chopku od hotela Srdiečko na vrchol Chopok. Podujatie je zaradené do Slovenského pohára v behu do vrchu.

Referencie 
 M. Vranka, Horolezectvo na prelome tisícročí, Šport 2003.

Externé odkazy 
 Domovská stránka V. Plulíka
 Na rozlúčku

Narodenia v 1963
Úmrtia v 2008
Slovenskí horolezci
Osobnosti z Piešťan
Sokratovská metóda (House)

Sokratovská metóda (anglicky: The Socratic Method) je šiesta epizóda z prvej série seriálu Dr. House.

Dej 

Lucy, matka trpiaca schizofréniou, cíti prudkú bolesť v nohe, spôsobenou krvnou zrazeninou. Zrazenina sa dostane do jej pľúc a ona skolabuje. Nikoho nemá, iba syna, ktorý sa o ňu stará. V nemocnici začne zvracať krv. House rozmýšľa či zvracanie a testy na krv nemali spojitosť s nedostatkom vitamínu K. Foreman a Chase mají prehľadať jej byt a zistiť aké lieky užívala. Namiesto toho nájdu veľa mrazených hamburgerov, z čoho usúdia, že je to jej jediná strava. Na ultrazvuku pečene sa zistí, že má šesť centimetrov veľký nádor. Keďže je schizofrenička, nemôže ísť na transplantáciu. Jedinou možnosťou je operácia, ktorá je však kvôli veľkosti nádoru nemožná. House do nej vpichuje injekciu etanolu, čím nádor zmenší pod stanovenú hranicu. House zistí, že syn, ktorý sa o ňu stará nie je plnoletý a že má v skutočnosti len pätnásť rokov. Neskôr príde do nemocnice sociálna pracovníčka, ktorá ho odvedie do detského domova. House zistí, že na skutočnosť, že sa o syna nemôže starať, upozornila sama matka, čo by nebolo možné pokiaľ by mala schizofréniu. Neskoro v noci ho napadne Wilsonova choroba. Tá hromadí meď v tele a vysvetľuje cirhózu. Druhý deň urobia rýchly test jej očí. Medene sfarbené kruhy okolo rohovky potvrdia Houseovu diagnózu. Po podaných liekoch sa počas niekoľkých dní vylieči a môže sa tak k nej vrátiť syn.

Diagnózy 
 Zlé diagnózy: schizofrénia, trombóza hlbokých žíl, nádor na pečeni
 Správna diagnóza: Nedostatok fylochiónu, hepatocelulárny karcinóm (HCC), hepatolentikulárna degenerácia

Zdroje

Pozri aj 
 Fylochinón
 Schizofrénia
 Meď

Iné projekty

Externé odkazy 
 DrHouse.cz - Sokratovská metoda 
 HouseMD.serial4u.cz - 1x06 The Socratic Method

Epizódy 1. série seriálu Dr. House
Vernosť (House)

Vernosť (anglicky: Fidelity) je siedma epizóda z prvej série seriálu Dr. House.

Dej 

Muž menom Ed sa vracia domov po joggingu s najlepším priateľom a nachádza v posteli chorú manželku Allison. Tá spí 18 hodín denne a je veľmi podráždená. House sa zo začiatku domnieva, že ide o klinickú depresiu. Jeho teória sa ale nepotvrdí. Potom čo nie sú schopní odhaliť diagnózu je poslaná na vyšetrenie magnetickou rezonanciou. Dostáva záchvaty. House si myslí, že možná diagnóza je nádor na mozgu, zatiaľ čo si Wilson myslí, že je to rakovina prsníka. Na vyšetrení však nie je nájdený žiadny tumor. House posiela Foremana do Allisoninho zamestnania, kde však nič nenájde. Zisťuje však, že sa tu pripravuje aj králičie mäso, a že by mohlo ísť o králičiu chrípku. Ďalšie symptómy ukazujú na Africkú trypanosomiázu. Obe liečby sú však veľmi riskantné. Musia teda zistiť, či niektorý z páru nemal pomer s niekym iným. To však obaja zásadne poprú. House ju teda začne liečiť na králičiu chrípku Melarsoprolom, ale Allison krátko potom upadne do kómy. Tým sa ukáže, že ide o Africkú trypanosomiázu a House potrebuje manželov súhlas, aby začal s liečbou. Ten manželkinu neveru veľmi ťažko znáša. Dokonca Cameronovej hovorí, že si praje, aby zomrel. Tá, keďže zažila situáciu, kedy jej umieral manžel na rakovinu, jeho chovanie odsúdi. Keď sa Allisonin stav rapidne zhoršuje, jej manžel začne plakať a prosí ju, aby neumierala. Potom čo sa však jej stav zlepší a ona sa prebudí, jej opustí. House sa Allison pýta, kto bol jej milenec, aby sa mohol liečiť. Cameronová potom za ním ide a zisťuje sa, že je to Edov najlepší priateľ.

Diagnózy 
 Zlé diagnózy: klinická depresia, nádor na mozogu, rakovina prsníka (paraneoplastický syndróm), Králičia chrípka (tularémia)
 Správna diagnóza: Africká trypanosomiáza

Zdroje

Pozri aj 
 Africká trypanosomiáza
 Rakovina prsníka
 Nádor
 Depresia

Iné projekty

Externé odkazy 
 DrHouse.cz – Věrnost 
 HouseMD.serial4u.cz – 1x07 Fidelity

Epizódy 1. série seriálu Dr. House
Jed (House)

Jed (anglicky: Poison) je ôsma epizóda z prvej série seriálu Dr. House.

Dej 

Hlavný pacient Matt skolabuje počas skúšky z matematiky. House sa domnieva, že ide o drogy, ale toxikológia vyšla negatívne. Vyšle Cameronovú a Foremana, aby u Matta doma našli drogy, ale jediné, čo nájdu, je paradajkové pyré, ktoré javí známky botulotoxickej kontaminácie. House sa domnieva, že príčinou budú pravdepodobne pesticídy, ktoré mohli byť používané pri pestovaní paradajok. Situácia sa skomplikuje, keď sa objaví druhý študent - Chi Ling - s rovnakými príznakmi ako Matt, ktorý s ním však nemá nič spoločného. Mattova matka však nechce, aby bol liečený Houseom a aj keď vedia čo chorobu spôsobilo, chce počkať na vyjadrenie epidemiologického ústavu. House ju oklame, povie Chaseovi aby jej zavolal a vydával sa za pracovníka ústavu s tým, že konzultácia bude možná až ďalší mesiac. Mattova matka nakoniec súhlasí s liečbou a tým zachráni svojho syna. Matt a Chi Ling prišli do styku s pesticídom, ktorý bol vyliaty na oblečenie, ktoré si obaja kúpili.

Diagnózy 
 Zlé diagnózy: Drogy, Otrava pesticídom (disulfoton), Otrava etilparatinom
 Správna diagnóza: Otrava fosmetom

Zdroje

Pozri aj 
 Študent
 Droga

Iné projekty

Externé odkazy 
 DrHouse.cz - Jed 
 HouseMD.serial4u.cz - 1x08 Poison

Epizódy 1. série seriálu Dr. House
Neresuscitovať (House)

Neresuscitovať (anglicky: DNR) je deviata epizóda z prvej série seriálu Dr. House.

Dej 

Podľa mnohých ľudí je John Henry Giles jedným z najlepších hráčov na trúbku. Jedna hudobná skupina by bola rada, keby ju  doprevádzal hraním na trúbku. Pri nahrávaní ale dostane dýchací problém. House by rád liečil i jeho paralyzované nohy, ale Cuddyová mu to zakáže a celý prípad preberá Foreman, keďže pacientov ošetrujúci lekár Hamilton je Foremanov učiteľ. Foreman súhlasí s predchádzajúcou diagnózou – t. j. RS (roztrúsená skleróza). John podpisuje DNR (tzn. že si v prípade komplikácii nepraje byť resuscitovaný). Náhle však skolabuje, ale nemôžu ho resuscitovať. House ho aj napriek tomuto zákazu intubuje a zachráni mu tak život, ale zároveň poruší zákon. Housea zažalujú za ublíženie na zdraví. Domnieva sa, že ide o Vegenerovú granulomatózu. Johnov ošetrujúci lekár Hamilton priletí do Princetonu, aby ho odpojil od prístrojov a on tak mohol pokojne zomrieť. House si však zaistí súdny príkaz. Keďže je neskôr stiahnutá žaloba, je stratená možnosť, ako by House mohol zabrániť odpojeniu. Po vypojení dýchacích prístrojov, ale John stále dýcha, čo ukazuje, že nejde o „Vegenera“. John však chce stále zomrieť, keďže už nemôže hrať. House zistí, že prekonal mŕtvicu a zrazeninu na mozgu mu operatívne odstráni, čím opäť získa cit do ruky. Zázrakom sa mu čiastočne vráti i cit do nôh. Vysadia mu tak všetky lieky a zisťujú, ktorý liek zaberá. Nakoniec zistia, že má na chrbtici malformáciu, ktorá stláča nerv. Chirurgicky ju odstránia a John Henry začne opäť chodiť. Ku koncu epizódy venuje Houseovi svoju trúbku.

Diagnózy 
 Zlé diagnózy: Lobárna pleumónia, roztrúsená skleróza, Vegenerova granulomatóza
 Správna diagnóza: Arteriovenózna malformácia (AVM)

Zdroje

Pozri aj 
 Smrť

Iné projekty

Externé odkazy 
 DrHouse.cz – Nechat zemřít 
 HouseMD.serial4u.cz – 1x09 DNR

Epizódy 1. série seriálu Dr. House
Anamnéza (House)

Anamnéza (anglicky: Histories) je desiata epizóda z prvej série seriálu Dr. House.

Dej 

Bezdomovkyňa chce ísť do domu, kde kedysi bývala so svojím manželom a synom. Teraz je tam diskotéka. Vyhadzovač ju najprv nechce pustiť, ale nakoniec ju pustí. Usilovne hľadá Jamesa, ale nenájde ho. V dome potom vypukne bitka, ktorú ukončuje polícia. Na zem zvalí aj ju a ona skolabuje. Foreman tvrdí, že chorá nie je, a že jediný dôvod prečo je v nemocnici je ten, aby sa mala kde vyspať. V nemocnici nakreslí portrét Foremana a potom ho v záchvate pohryzie, čo Foremana rozzúri. House ho potom pošle, aby zistil, kto neznámá bezdomovkyňa je. Jeden z bezdomovcov mu povie, kde pobývala, výmenou za jeho bundu. Podľa chirurgického klinca, ktorý mala v paži zistia, že sa dotyčná volá Victoria Macenová. Po vyšetrení ultrazvukom si Wilson myslí, že má rakovinu vaječníkov. House dostane od Cuddyovej dve študentky, aby ich učil diagnostikovaniu. Foreman sa neskôr s Victoriou zblíži a sľúbi jej, že nájde Jamesa. Victoria dostáva vysokú horúčku a musí ísť do vane s ľadom. Keď sa Victoriin stav zlepší, utečie z nemocnice a na stenách zanechá kresby. Záchranka po chvíli priváža Victoriu do nemocnice s veľmi vysokým pulzom. House sa domnieva, že pulz je spôsobený zásahom elektrickým obuškom. Podľa necitlivého svalu v nohe House zistí, že má besnotu. Foreman musí byť očkovaný a potom sa vydáva s Wilsonom hľadať Jamesa. Zistí však, že James, ktorý je jej dieťa, spoločne s jej manželom zahynuli pri autonehode, kde sa zranila i Victoria.

Zaujímavosti 
Wilson povie Houseovi, že nemá jedného súrodenca, ale dvoch. Jedného nevidel deväť rokov.

Diagnózy 
 Zlé diagnózy: predávkovanie drogami, rakovina vaječníkov, meningitída
 Správna diagnóza: Tuberkulóza a besnota

Zdroje

Pozri aj 
 Tuberkulóza
 Besnota

Iné projekty

Externé odkazy 
 DrHouse.cz - Anamnéza 
 HouseMD.serial4u.cz - 1x10 Histories

Epizódy 1. série seriálu Dr. House
Jozef Just

Jozef Just (* 31. január 1955† 17. október 1988) bol popredný slovenský horolezec.

Lezenie 
Asi dvesto výstupov v Tatrách, zimný prechod hlavného hrebeňa 1974. V Alpách napr. Aig. du Fou v r. 1974, v Pamíre Kullai Ismoili Somonij v r. 1980. V Himalájach vystúpil v r. 1978 Diamírskou stenou na sev. vrchol Nanga Parbatu (7816 m). Zúčastnil sa aj expedícií Kančendžonga 1981 a Mt. Everest 1984. V roku 1988 tam bol znova. Najprv sa s Dušanom Becíkom „aklimatizoval“ rýchlym výstupom na hlavný vrchol Lhoce. Potom sa pokúsili o výstup Boningtonovou cestou alpským štýlom. Po prelezení ťažkej steny Jozef Just pokračoval na hlavný vrchol Mt. Everestu, ostatní traverzovali na normálku. Celá štvorica - Just, Božík, Becík, Jaško - zahynula na zostupe vo víchrici.

Publikácie 
 P. Breier, J. Just: Pamír - fotografie, Bratislava 1982.

Literatúra 
 I. Dieška a kol.: Horolezectvo - Encyklopédia, Šport 1989.
 M. Šajnoha: Diamír, kráľ vrchov, Šport 1981.

Externé odkazy 
 Everest 1988
 Slováci na 8-tisícovkách
 História výškového horolezectva

Slovenskí horolezci
Detoxikácia (House)

Detoxikácia (anglicky: Detox) je jedenásta epizóda z prvej série seriálu Dr. House.

Dej 

Na začiatku epizódy si 16-ročný Keith vyjde s priateľkou v aute svojho otca. Počas jazdy začne vykašľávať, čoho sa jeho prieteľka zľakne a nabúra. Lekári zistia, že sa mu rozkladajú červené krvinky. Cuddyová navrhne Houseovi, že nebude musieť mesiac slúžiť v ambulancii, keď sa vzdá na týždeň Vicodínu. House súhlasí. Všetky testy sú negatívne. Naraz Keith prestáva vidieť na jedno oko, pretože má zrazeninu na sietnici. Chase navrhne, že oko by mohli zachrániť tak, že z oka chirurgicky odoberú časť sklivca, čo by malo uvoľniť zrazeninu. Vďaka tomu Keith znovu vidí. Houseovi sa dostavili abstinenčné príznaky a nezvláda bolesť. Aby ju čiastočne utlmil, zlomí si ruku. Keith ovracia priateľku, ktorá za ním príde a následne mu skolabujú obličky. Tím prišiel na dve choroby, ktoré by to mohli spôsobovať a to buď lupus alebo hepatitída typu E. Následne začne i rektálne krvácať. Má halucinácie a volá July. Cameronová chce liečiť lupus, ale Housea zajíma July z Keithových halucinacií. Dozvie sa, že je to Keithova mačka, ktorá pred mesiacom zomrela. Keitha medzitým pripravujú na transplantaciu pečene. House potom pošle Foremana a Chasea, aby ju vykopali a priniesli. Mačku sám pitvá a zistí, že zomrela na akútnu otravu naftalínom. V mačke našiel termita, ktorý mal hniezdo v stenách Keithovej izbe. Musí rýchlo zastaviť transplantáciu, ktorá by Keitha zabila. Naftalín sa totiž uložil do tukových zásob a tým, že v nemocnici Keith zle je, tak sa začali tukové zásoby a v nich uložený naftalín uvoľňovať. Vbehne do operačnej sály a opľuje a okašle doktora i pacienta. Tým sa poruší sterilita a operácia nemôže pokračovať. Keithov rozzúrený otec dá Houseovi pesťou, aby mu potom House všetko vysvetlil. Ku konci epizódy sa House priznáva Wilsonovi, že je závislý, ale nijak ho to netrápi.

Diagnózy 
 Zlé diagnózy: hemolytická anémia, lupus, hepatitída typu E
 Správna diagnóza: Otrava naftalínom

Zdroje

Pozri aj 
 Naftalín
 Lupus
 Hepatitída
 Anémia

Iné projekty

Externé odkazy 
 DrHouse.cz - Absťák 
 HouseMD.serial4u.cz - 1x11 Detox

Epizódy 1. série seriálu Dr. House
Martin Gablík

Martin Gablík (* 1953) je popredný slovenský výškový horolezec.

Lezenie 
S výškovým horolezectvom začal Zvolenčan až v zrelom veku. V roku 1996 na Mount Evereste dosiahol 8050 m. Bol tiež členom expedície na Kančedžongu 1997 (dosiahol 8300 m) a Broad Peak 1998 (pomáhal zostúpiť Petrovi Šperkovi). V tom čase zdolal juhoamerickú Aconcaguu. V roku 2002 v rámci medzinárodnej výpravy vystúpil na Makalu. V r. 2004 na Annapurne dosiahol výšku 7200 m. V r. 2007 vystúpil s A. Suchým na Nanga Parbat ako najstarší, 53-ročný Slovák na osemtisícovku.

Ocenenie 
O Broad Peak sa pokúsil aj v roku 2005. Spolu s Rudolfom Bošjakom sa vzdali vlastného výstupu a za cenu veľkého rizika pomáhali zachrániť zraneného poľského horolezca. Slovenský olympijský výbor im udelil cenu Radovana Kaufmana (dnes cena Jána Popluhára). Získali aj cenu Európskeho hnutia Fair Play.

Referencie 

 M. Vranka, Horolezectvo na prelome tisícročí, Šport 2003.

Externé odkazy 
 Cena Fair Play
 História výškového horolezectva

Narodenia v 1953
Slovenskí horolezci
Monika z Tagasty

Svätá Monika (Monika z Tagasty, * 332, Tagasta, Numídia - † 387, Ostia Antica, Taliansko) je kresťanská svätá a matka svätého Augustína. Sviatok má v rímskokatolíckej cirkvi 27. augusta, v pravoslávnej cirkvi 4. mája.

Život 
 

Monika bola matka sv. Augustína a ďalších dvoch detí. Rodičia ju vydali za pohanského úradníka Patrícia. Svojho syna Augustína zachránila svojimi modlitbami (modlila sa zaňho 17 rokov) a slzami od manichejského bludu a od nemravnosti, takže sa obrátil a stal sa slávnym biskupom v Hippo a cirkevným učiteľom. ,,Syn, pre ktorého matka vyplakala toľko sĺz sa nemôže stratiť, " povedal raz sv. Ambróz - milánsky biskup Monike, keď bola opäť zúfala nad výstredným a bezúčelným životom svojho syna Augustína. So slzami ho prosila, aby sa obrátil a prijal krst. Ona mala rozhodujúci podiel na tom, že Augustín našiel cestu. Je znázorňovaná ako matróna alebo s vdovským závojom a má pri sebe kríž alebo knihu. Je patrónkou kresťanských žien a matiek a je vzývaná na záchranu duší detí. Pozostatky sv. Moniky sa nachádzajú v rímskom Kostole sv. Augustína, ktorý sa nachádza neďaleko Panteónu.

Úcta 
Zomrela a bola pochovaná v Ostii. Na kvetnú nedeľu v roku 1430 dal jej pozostatky pápež Martin V. previesť do Ríma, do chrámu svätého Tryfonia. Neskôr boli prenesené a uložené v kostole sv. Augustína.

Monikina pamiatka bola do rímskeho kalendára vložená okolo roku 1550 a určená na 4. máj, deň, keď si ju pripomínal sv. Augustín. Od 5. mája sa potom oslavovalo obrátenia svätého Augustína. Presný deň jej smrti je neznámy. Pri revízii kalendára v 1969 v rímskokatolíckej cirkvi bol jej sviatok v presunutý ako pamiatka na 27. august, deň pred spomienkou na sv. Augustína. 

Mesto v Kalifornii Santa Monica bolo pomenované po nej, pretože misionári na miesto dorazili po prvýkrát práve v deň jej sviatku.

Zobrazenie 
Býva zobrazovaná s vdovským závojom, knihou, krížom, s ružencom v ruke, alebo aj v augustiniánskom hábite - na počesť sv. Augustína. Často je zobrazená, ako sa zhovára sa so svojím synom Augustínom.
 
Aj keď nebola umučená, občas býva zobrazená s palmou - znakom mučeníkov. Má sa tým naznačiť jej utrpenie, ktoré prežívala nad svojím synom.

Literatúra 
 Fassbinderová, Mária: Monika, svätá matka, Dominikánska edícia VERITAS, 1946.
 Ondruš, R.: Blízki Bohu i ľuďom, Tatran, 1991.
 Senčík, Štefan: Svätý Augustín: Moja matka Monika, Dobrá kniha, 1996, ISBN 80-7141-101-9.
 Dian, Daniel; Judák, Viliam: Každý deň so svätými : II. diel., "27. august, Sv. MONIKA."  Trnava : Spolok svätého Vojtecha, 2007. s. 67. ISBN 978-80-7162-679-4

Pozri aj 
 Svätý Augustín - Augustín z Hippa

Externé odkazy 
 www.katolik.wz.sk
 Svätá Monika – svätá mama, aug.sk
 www.oecumene.radiovaticana.org
 Svatá Monika – vzor všech matek, augustiniani.cz

Monika
Monika
Monika